Konzultácie so zainteresovanými stranami

2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Rozhodnutie Komisie zo 17. februára 2021 (Ú. v. EÚ C 59, 19.2.2021, s. 1) o zaslaní oznámenia Kamerunskej republike o možnosti jej identifikácie ako nespolupracujúcej tretej krajiny v boji proti nezákonnému, nenahlásenému a neregulovanému rybolovu podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie.

Tento návrh sa predkladá v súvislosti s vykonávaním nariadenia o NNN rybolove a je výsledkom postupov analýzy a dialógu, ktoré sa uskutočnili v súlade s vecnými a procesnými požiadavkami stanovenými v nariadení o NNN rybolove, v ktorom sa okrem iného predpokladá, že všetky krajiny by si mali plniť povinnosti týkajúce sa zabraňovania NNN rybolovu, odrádzania od neho a jeho odstránenia, ktoré im ako vlajkovým, prístavným, pobrežným alebo trhovým štátom vyplývajú z medzinárodného práva.

Iné prostriedky by neboli primerané, pretože v nariadení o NNN rybolove sa nepočíta s alternatívnymi možnosťami.

Iné prostriedky by neboli primerané z tohto dôvodu:

Návrh je v súlade so zásadou proporcionality z týchto dôvodov:

Návrh patrí do výlučnej právomoci Európskej únie. Zásada subsidiarity sa preto neuplatňuje.

Komisia 17. februára 2021 svojím rozhodnutím oznámila Kamerunu, že ho považuje za krajinu, ktorá by mohla byť identifikovaná ako nespolupracujúca krajina podľa nariadenia o NNN rybolove.

so zreteľom na návrh predložený Európskou komisiou,

so zreteľom na nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (nariadenie o NNN rybolove), a najmä na jeho článok 33,

so zreteľom na Zmluvu o fungovaní Európskej únie,

(10)Komisia pokračovala v získavaní a overovaní všetkých relevantných informácií. Kamerun predložil na základe rozhodnutia zo 17. februára 2021 ústne a písomné pripomienky, ktoré boli posúdené a zohľadnené. Komisia Kamerunu priebežne poskytovala ústne alebo písomné informácie o svojich úvahách.

(11)Na základe zhromaždených informácií Komisia zastáva názor, že Kamerun neprijal dostatočné opatrenia na riešenie problémových oblastí a nedostatkov opísaných v rozhodnutí zo 17. februára 2021. Komisia navyše dospela k záveru, že opatrenia navrhované v akčnom pláne neboli vykonané v plnej miere.

(12)Komisia v dôsledku toho prijala vykonávacie rozhodnutie z 5. januára 2023, ktorým označila Kamerun za nespolupracujúcu tretiu krajinu v boji proti NNN rybolovu.

(13)Na základe procesu vyšetrovania a dialógu, ktorý Komisia uskutočnila, vrátane výmeny korešpondencie a uskutočnených stretnutí, ako aj na základe dôvodov, o ktoré sa opieralo rozhodnutie zo 17. februára 2021, a vykonávacieho rozhodnutia z 5. januára 2023, ktorým sa Kamerun označuje za nespolupracujúcu tretiu krajinu v boji proti nezákonnému, nenahlásenému a neregulovanému rybolovu, je vhodné zaradiť Kamerun do zoznamu nespolupracujúcich tretích krajín v boji proti NNN rybolovu.

1.POSTUP VOČI KAMERUNU

(14)Komisia 17. februára 2021 podľa článku 32 nariadenia o NNN rybolove oznámila Kamerunu, že uvažuje o možnosti identifikovať Kamerun ako nespolupracujúcu tretiu krajinu, a Kamerun vyzvala, aby v úzkej spolupráci s jej útvarmi realizoval akčný plán s cieľom odstrániť nedostatky uvedené v rozhodnutí zo 17. februára 2021. Od vydania rozhodnutia Kamerun písomne predložil svoje stanoviská a jeho zástupcovia sa virtuálne stretli s Komisiou, aby diskutovali o relevantných bodoch. Komisia poskytla Kamerunu relevantné informácie v písomnej podobe. Komisia pokračovala v získavaní a overovaní všetkých informácií, ktoré považovala za potrebné. Zvážili sa a zohľadnili ústne a písomné pripomienky Kamerunu v reakcii na rozhodnutie zo 17. februára 2021 a Kamerun bol zároveň ústne aj písomne informovaný o úvahách Komisie. Komisia vo vykonávacom rozhodnutí z 5. januára 2023, ktorým sa Kamerun označuje za nespolupracujúcu tretiu krajinu v boji proti nezákonnému, nenahlásenému a neregulovanému rybolovu, konštatovala, že Kamerun neprijal dostatočné opatrenia na riešenie problémových oblastí a nedostatkov opísaných v rozhodnutí zo 17. februára 2021. Komisia navyše dospela k záveru, že opatrenia navrhované v akčnom pláne neboli vykonané v plnej miere.

2.IDENTIFIKÁCIA KAMERUNU AKO NESPOLUPRACUJÚCEJ TRETEJ KRAJINY

(15)Komisia v rozhodnutí zo 17. februára 2021 analyzovala povinnosti Kamerunu a hodnotila, ako si plní medzinárodné záväzky ako vlajkový, prístavný, pobrežný alebo trhový štát. Na účely uvedeného preskúmania Komisia zohľadnila kritériá uvedené v článku 31 ods. 4 až 7 nariadenia o NNN rybolove.

(16)Na základe zistení uvedených v rozhodnutí zo 17. februára 2021, relevantných informácií, ktoré v tejto súvislosti poskytol Kamerun, navrhovaného akčného plánu, ako aj opatrení prijatých na nápravu situácie Komisia preskúmala, či si Kamerun plní záväzky.

(17)Hlavné nedostatky, ktoré Komisia zistila, súviseli s viacerými prípadmi neplnenia záväzkov vyplývajúcich z medzinárodného práva, ktoré súviseli najmä s prijatím primeraného a aktualizovaného právneho rámca, nedostatkom zrozumiteľných a transparentných postupov registrácie a udeľovania licencií a chýbajúcim účinným a primeraným monitorovaním rybárskych plavidiel. Zistené nedostatky sa všeobecnejšie týkajú stanovených podmienok registrácie rybárskych plavidiel a ich kontroly podľa medzinárodného práva. Zistil sa aj nesúlad s odporúčaniami a uzneseniami príslušných orgánov, napríklad s medzinárodným akčným plánom FAO na zabraňovanie nezákonnému, nenahlásenému a neregulovanému rybolovu (ďalej len „medzinárodný akčný plán proti NNN rybolovu“) a dobrovoľnými usmerneniami FAO k vykonávaniu povinností vlajkového štátu. Nedodržanie nezáväzných odporúčaní a uznesení sa však nepovažuje za základ identifikácie, ale len za podporný dôkaz.

(18)Vo vykonávacom rozhodnutí z 5. januára 2023 Komisia preto označila Kamerun za nespolupracujúcu tretiu krajinu podľa nariadenia o NNN rybolove.

(19)Pokiaľ ide o možné obmedzenia Kamerunu ako rozvojovej krajiny, uvádza sa, že osobitný rozvojový štatút a celkový postup Kamerunu v oblasti rybárstva nie sú nepriaznivo ovplyvnené všeobecnou úrovňou jeho rozvoja.

(20)So zreteľom na rozhodnutie zo 17. februára 2021, vykonávacie rozhodnutie z 5. januára 2023 a proces dialógu medzi Kamerunom a Komisiou a výsledok uvedeného dialógu možno konštatovať, že opatrenia prijaté Kamerunom v súvislosti s jeho povinnosťami ako vlajkového štátu nestačia na dosiahnutie súladu s článkami 91, 92, 94, 117 a 118 Dohovoru Organizácie Spojených národov o morskom práve.

(21)Z toho vyplýva, že Kamerun si neplní povinnosti, ktoré mu ako vlajkovému štátu vyplývajú z medzinárodného práva, tým, že neprijal opatrenia na zabránenie NNN rybolovu, odrádzanie od neho a jeho odstránenie.

3.VYTVORENIE ZOZNAMU NESPOLUPRACUJÚCICH TRETÍCH KRAJÍN

(22)Vzhľadom na dosiahnuté závery týkajúce sa Kamerunu by táto krajina mala byť v súlade s článkom 33 nariadenia o NNN rybolove zaradená do zoznamu nespolupracujúcich tretích krajín, ktorý bol zriadený vykonávacím rozhodnutím 2014/170/EÚ. Vykonávacie rozhodnutie 2014/170/EÚ by sa preto malo zodpovedajúcim spôsobom zmeniť.

(23)Z rozhodnutia, ktorým sa Kamerun zaraďuje do zoznamu nespolupracujúcich tretích krajín v boji proti NNN rybolovu, vyplýva uplatňovanie opatrení uvedených v článku 38 nariadenia o NNN rybolove. Článkom 38 ods. 1 nariadenia o NNN rybolove sa stanovuje zákaz dovozu produktov rybolovu ulovených plavidlami, ktoré sa plavia pod vlajkou nespolupracujúcich krajín. V prípade Kamerunu by mal daný zákaz platiť pre všetky populácie a druhy v zmysle článku 2 ods. 8 nariadenia o NNN rybolove, keďže absencia primeraných opatrení na boj proti NNN rybolovu, ktorá viedla k označeniu Kamerunu za nespolupracujúcu tretiu krajinu, nie je obmedzená na konkrétnu populáciu alebo konkrétny druh.

(24)Treba poznamenať, že NNN rybolov okrem iného vyčerpáva populácie rýb, ničí morské biotopy, oslabuje ochranu a udržateľné využívanie morských zdrojov, narúša hospodársku súťaž, ohrozuje potravinovú bezpečnosť, nespravodlivo znevýhodňuje čestných rybárov a oslabuje pobrežné spoločenstvá. Vzhľadom na rozsah problémov súvisiacich s NNN rybolovom sa považuje za nevyhnutné, aby Únia pohotovo uplatnila opatrenia týkajúce sa Kamerunu ako nespolupracujúcej krajiny. Toto rozhodnutie preto nadobúda účinnosť dňom nasledujúcim po jeho uverejnení v Úradnom vestníku Európskej únie.

(25)Ak Kamerun preukáže, že došlo k náprave situácie, v dôsledku ktorej bol zaradený do zoznamu, Rada, uznášajúc sa kvalifikovanou väčšinou na základe návrhu Komisie, vyradí Kamerun zo zoznamu nespolupracujúcich tretích krajín v súlade s článkom 34 ods. 1 nariadenia o NNN rybolove. V rozhodnutí o vyradení by sa malo zohľadniť aj to, či Kamerun prijal konkrétne opatrenia, ktorými možno zabezpečiť trvalé zlepšenie situácie,

PRIJALA TOTO ROZHODNUTIE: